กระดานไม้ ออกแบบกระดานผีถ้วยแก้วในแบบของคุณ
ต้องมีแผ่นไม้ที่ใช้กระดาษทรายขัดจนเนียนเรียบไร้เสี้ยนแล้ว จากนั้นก็สีที่ใช้ทา รวมถึงน้ำยาเคลือบเงา (อะไรก็ได้ที่ใสๆ) และหัวแร้งบัดกรี (หัวเหมือนปากกาคอแร้งหรือใกล้เคียง) จะใช้กระดาษกับดินสอด้วยก็ได้ จะสะดวกขึ้น หัวแร้งบัดกรีใช้ค่อนข้างยาก เพราะงั้นให้ลองฝึกมือกับเศษไม้ก่อน จะได้พอรู้ว่าต้องช้าเร็ว หนักเบาแค่ไหน พอเริ่มจับทางได้ว่าต้องสลักไม้ยังไง เวลาทำจริงจะได้ออกมาเป็นรูปที่ต้องการ แผ่นไม้ต้องสะอาด เรียบเนียน จะวาดเองสดๆ หรือใช้ "ตัวช่วย" ก็ได้ เช่น พริ้นท์ลงกระดาษลอกลาย หรือใช้ตัวปั๊มแบบใช้หมึกก็ได้ เดี๋ยวนี้ก็มีขายทั่วไป  อย่าวาดกระจุกกัน เล็ก หรือละเอียดเกินไป ยิ่งคุณเป็นมือใหม่หัดใช้บัดกรีด้วยแล้ว ยิ่งต้องวาดใหญ่ๆ ง่ายๆ เข้าไว้ ค่อยๆ ลากไปตามเส้นร่างเลย ไม่ต้องรีบ คอยหยุดเป็นระยะเพื่อส่องดูจากหลายๆ มุมด้วยก็ได้ จะได้ชัวร์ว่าไม่ได้แกะผิด รอให้จุดที่คุณสลักเย็นลง แล้วค่อยปัดเศษไม้ออก อย่าลืมลบรอยดินสอและรอยอื่นๆ ออกด้วย สุดท้ายให้ใช้ผ้าเปียกหมาดๆ (เกือบแห้ง) เช็ดทำความสะอาด แล้วปล่อยให้แห้ง น้ำยาเคลือบเงา (varnish หรือ clear coating) ทาแล้วแผ่นไม้จะได้เรียบลื่นเลื่อนแก้วสะดวก เวลาจะใช้ก็ให้ทำตามวิธีใช้งานที่ฉลากอย่างเคร่งครัด อาจต้องเคลือบหลายทีหน่อย แต่ละครั้งกว่าจะแห้งก็นานพอควร เพราะงั้นต้องเผื่อเวลาสำหรับตรงนี้ด้วย จะลงสีเพิ่มเติมก็ได้หลังน้ำยาเคลือบแห้งสนิทแล้ว แต่ควรลงสีก่อนเคลือบทับชั้นสุดท้าย ยังไงถ้าเคลือบใสก็เห็นสีสันชัดเจนอยู่แล้วล่ะ คุณจัดวางตัวอักษร ตัวเลข และคำต่างๆ บนกระดานได้หลายแบบด้วยกัน ซึ่งจริงๆ แล้วก็ไม่สำคัญเท่าไหร่ ที่สำคัญกว่าคือทุกรายละเอียดต้องครบถ้วน คือต้องมีตัวอักษร ตัวเลข 0 - 9 คำว่า "yes/ใช่","no/ไม่" แล้วก็ "farewell/ลาก่อน"   ถ้าขี้เกียจคิดก็ใช้แบบดั้งเดิมไปเลย คือตัวอักษรเรียงกันเป็นแถวโค้ง 2 แถวตรงกลาง ข้างบนเป็นคำว่า yes/no ส่วนตัวเลขและ farewell อยู่ข้างล่าง จะจัดวางแบบเพชรก็ได้ โดยเขียนตัวอักษรเรียงกันเป็นรูปเพชร ให้จุดทั้ง 4 แต่ละจุดขนานไปกับกึ่งกลางของกระดานด้านนั้น ส่วนตัวเลขให้เขียนไว้กลางเพชร และคำอื่นๆ ให้เขียนที่มุมกระดาน (อย่าลืมเผื่อที่ไว้สำหรับคำอื่นๆ เพิ่มเติม เช่น "not now/ไม่ใช่ตอนนี้") หรือจัดวางแบบวงรี แบบนี้จะคล้ายๆ แบบเพชร แต่เรียงเป็นรูปไข่แทน เลือกฟอนต์ที่เข้ากับดีไซน์ของกระดาน อย่างฟอนต์แนว Gothic ก็ดูขลังดี ไม่ก็ฟอนต์แนว Western แต่สุดท้ายคุณก็เลือกได้ตามใจชอบเลย ลองพิมพ์ตาม word ดูก่อนก็ได้ จะได้พอเห็นภาพว่าจะออกมาหน้าตายังไง หลายคนก็คิดว่าเจ๋งดีถ้าแต่งเติมสัญลักษณ์บางอย่างลงไปด้วยตามมุมหรือตำแหน่งอื่นๆ ในกระดาน แต่จริงๆ ก็แล้วแต่ความเชื่อและความชอบ สัญลักษณ์ที่คนนิยมแต่งเติมก็เช่น พระจันทร์ พระอาทิตย์ แล้วก็ดาว หรือสัญลักษณ์ธาตุต่างๆ ดาวเคราะห์ ไปจนถึงสัญลักษณ์หรือรูปต่างๆ ในจำนวนที่มีนัยยะต่อประสาทและสมอง (12, 13, 7, 3 เป็นต้น)  นอกจากนี้จะวางวัตถุอื่นๆ ลงไปเพื่อตกแต่งเพิ่มเติมก็ได้ เช่น เว้นที่ไว้ปักเทียน เอาหินมาติดตกแต่ง (ควอตซ์ (quartz) หรือเขี้ยวหนุมานนี่แหละเหมาะมาก) หรือจะดึงธาตุต่างๆ มาเกี่ยวข้องด้วยก็ดี (เช่น ชามใส่น้ำ หรือกิ่งไม้ เป็นต้น) เลือกโทนสีที่จะใช้ตกแต่งกระดาน สีเอิร์ธโทนเข้มๆ นี่แหละขลังเหมาะกับกระดานเรียกสิ่งลี้ลับ แต่ถ้าอยากได้พลังงานสดใสร่าเริง จะใช้สีสันต่างๆ ก็ตามใจชอบ ยิ่งถ้าเจาะจงว่าอยากสื่อสารกับใครเป็นพิเศษ ก็เลือกสีโปรดของเขาซะเลย  เลือกคู่สีตรงข้ามที่ลงตัว จะได้สวยแถมมองเห็นตัวอักษรชัดๆ จะเล่นผีถ้วยแก้วก็ต้องมี planchette (ของฝรั่งที่เห็นบ่อยคือแผ่นหน้าตาเหมือนรูปหัวใจหรือปิ๊กกีตาร์ มีรูเอาไว้ดูตัวอักษร) หรืออุปกรณ์ที่เป็นสื่อใช้ชี้ตัวอักษรและคำต่างๆ ในกระดาน จะหาซื้อหรือทำ planchette หน้าตาเหมือนของฝรั่งแบบที่ว่ามา หรือจะใช้แก้วคว่ำให้สมชื่อผีถ้วยแก้วสไตล์ไทยๆ ก็ได้
รวบรวมอุปกรณ์. ฝึกมือก่อน. เตรียมแผ่นไม้. ร่างแบบ. สลักไม้ตามแบบร่างด้วยบัดกรี. รอจนแผ่นไม้เย็นลง ค่อยทำความสะอาด. เคลือบเงา. เก็บรายละเอียด. เลือกสไตล์ที่ใช่. เลือกฟอนต์. ตกแต่งตามใจชอบ. เลือกสีสัน. เลือกอุปกรณ์ชี้ข้อมูล.
https://www.wikihow.com/Create-a-Ouija-Board https://www.wikihow.com/Create-a-Ouija-Board
Constructing Wooden Boards Designing Your Board